גיה באר גורביץ'

באר גורביץ' (משמאל) בתפקיד "בנהאל" לצד [[יוגב יפת כ"אליקים", בסדרת הרשת "בנהאל"]]
גיה באר גורביץ (נולדה ב-2 בדצמבר 1990) היא שחקנית, קומיקאית, סטנדאפיסטית, תסריטאית, יוצרת, מדבבת ומנחת טלוויזיה ישראלית. זוכת פרס הטלוויזיה לילדים ונוער על תפקידה בסדרה "אבא מטפלת".

==ביוגרפיה==
באר גורביץ נולדה וגדלה בקיבוץ געתון. אביה היה מנצח תזמורת, שנפטר מסרטן העור כשהייתה בת 11. סבה היה אדריכל הקיבוצים מנחם באר ודודה הוא הרקדן והכוריאוגרף רמי באר.

למדה במגמות תיאטרון ומחול בבית ספר מנור-כברי שבקיבוץ כברי. ב-2014 סיימה את לימודיה בבית הספר למשחק "בית צבי". היא למדה גם ריקוד במרכז ביכורי העיתים.

== קריירה ==
בשנת 2016 פרצה לתודעה הציבורית כאשר יצרה עם בן זוגה, יוגב יפת, את סדרת היוטיוב "בנהאל". הסדרה הציגה את בנהאל (בגילומה) ואליקים (יפת), שני ילדים המתגוררים בגבעה בהרי השומרון. סדרת הרשת הפכה ללהיט ויראלי<ref></ref>. לפי באר גורביץ', אורח החיים והתנהגותו של בנהאל הושפעו מילדותה בקיבוץ והמשבר הנפשי שעברה לאחר פטירת אביה. באותה שנה הופיעה בתוכנית "לילה טוב עם אסף הראל".

שנה אחר כך, השתתפה בעונתה השנייה של תוכנית הסאטירה "אנחנו במפה", וגילמה בסדרה "ויקי ואני" את ליטל קדישביץ. בנוסף, גילמה את דמותה של קורל בסיטקום הנוער "אחותי קפצה כיתה", את דמותה של דריה ב"הכלום הגדול", ואת דמותה של בילי ב"המלון של פיני". באותה שנה החלה גם להשתתף בתוכנית המערכונים "טלוויזיה מהעתיד" ששודרה ברשת.

בשנת 2018 החלה להשתתף בסדרה "צומת מילר”, בתפקיד אנאלי שמיר, גיסתו הצרפתייה של אדיר. גורביץ' השתתפה גם בעונתה השנייה של הקומדיה "האחיות המוצלחות שלי" ב-yes בתפקיד הקצינה צילי שמפקדת על הקצין רוני ושאר חיילי המפקדה. כמו כן שיחקה בסדרה "להעיר את הדב".

ב-16 בינואר 2019 הצטרפה כשחקנית קבועה לצוות התוכנית "ארץ נהדרת". היה זה בתוכנית השלישית של העונה ה-16. בספטמבר 2022 הופק, במסגרת התוכנית, קליפ פארודיה ובו חיקויים של הזמרות נונו, אנה זק ונועה קירל, כאשר גורביץ' בתפקיד קירל. הקליפ זכה לפופולריות רבה.

באר גורביץ' היא חברה קבועה באנסמבל הבידור "ציפורלה". בנוסף, השתתפה בהצגות "קברט" בתיאטרון הקאמרי, "אלה גרוסמן" בבית לסין, "הסיפור של תמר" בתיאטרון חיפה, הצגת הילדים "גיבורה" בתיאטרון אורנה פורת לילדים ולנוער ובהפקה מחודשת של "ספר הג'ונגל" בבימויו של חנוך רוזן.

בפברואר 2019 דיבבה את כנרת בסדרת האנימציה הקומית "סוף הדרך" של תאגיד השידור "כאן".

בשנת 2020 החל שידורה של סדרת הילדים "אבא מטפלת", בה משחקת גורביץ' את מיקי. על תפקידה בסדרה זכתה בתחרות פרסי הטלוויזיה לילדים ולנוער.

בשנת 2023 השתתפה בתוכנית המציאות "רוקדים עם כוכבים", בה הגיעה למקום השני. באוקטובר 2023 השתתפה בהקלטה המחודשת לשיר "יותר מזה אנחנו לא צריכים" של שלמה ארצי עם שאר משתתפי "ארץ נהדרת", לזכר הנרצחים ולמען החטופים והנעדרים במלחמת חרבות ברזל<ref></ref>.

ב-2024 השתתפה בתור פרזנטורית בפרסומת של "מילקי" יחד עם אילן פלד.

== חיים אישיים ==
באר גורביץ' נשואה לשחקן והבמאי יוגב יפת. לזוג בן ובת.

== פרסים ומועמדויות ==
{| class="wikitable"
!שנה
!פרס
!קטגוריה
!פרויקט
!מועמדות
|-
!2021
!פרסי הטלוויזיה לילדים ולנוער
|השחקנית הטובה ביותר בסדרה קומית
| rowspan="2" |אבא מטפלת
|
|-
!2022
!פרסי נבחרי השנה של פרוגי
|שחקנית אהובה בסדרת נוער
|
|}

== לקריאה נוספת ==
* עידו רוזן, Independent Content Creators Online: A Paradigm Shift in Film Aesthetic and Production, the Case of Israel, אוניברסיטת קיימברידג, 2023

==קישורים חיצוניים==

* [https://web.archive.org/web/20180524222411/http://www.add-ca.com/TalentProfile.aspx?TalentId=640 גיה באר גורביץ], באתר סוכנות ADD
* 
* 
* מיכאל הנגבי, , 4 ביולי 2018
* יפעת טאו, , 21 בספטמבר 2018
* שגיא בן נון, [https://e.walla.co.il/item/3319942 האביב שאחרי הסתיו], באתר [https://www.walla.co.il ואללה], 29 באוקטובר 2019
* [https://www.mako.co.il/living-rooms/other/Article-a64b35b0d13df61027.htm מציצים באינסטוש: בבית של גיה באר גורביץ'], באתר [https://www.mako.co.il מאקו], 26 בינואר 2020
* 
* הדס סיון, [https://www.srugim.co.il/669067-אחרי-לידת-החירום-גאיה-באר-גורביץ-מספרת אחרי לידת החירום: גיה באר גורביץ מספרת מה היה שם], באתר [https://www.srugim.co.il סרוגים], 1 במאי 2022
* 

==הערות שוליים==

קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:בוגרות בית צבי
קטגוריה:בוגרי בית צבי
קטגוריה:בוגרות תיכון מנור כברי
קטגוריה:בוגרי תיכון מנור כברי
קטגוריה:געתון: אישים
קטגוריה:קומיקאיות ישראליות
קטגוריה:קומיקאים ישראלים
קטגוריה:מדבבות ישראליות
קטגוריה:מדבבים ישראלים
קטגוריה:סטנדאפיסטיות ישראליות
קטגוריה:סטנדאפיסטים ישראלים
קטגוריה:ארץ נהדרת: אישים
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:תסריטאיות ישראליות
קטגוריה:תסריטאים ישראלים
קטגוריה:מנחות טלוויזיה ישראליות
קטגוריה:פעילות אינטרנט ישראליות
קטגוריה:קומיקאים יהודים ישראלים
קטגוריה:מתחרי רוקדים עם כוכבים (ישראל)
קטגוריה:זוכי תחרות פרסי הטלוויזיה לילדים ולנוער: שחקנים
קטגוריה:ישראליות שנולדו ב-1990
קטגוריה:ישראלים שנולדו ב-1990